"હું કાયમ માટે એકલો જ છું અને રહીશ" તે વિચાર ભય અને દુઃખ ઉપજાવે છે. આવા નબળા સમયે, પરમ કૃપાળુ દેવના શક્તિશાળી શબ્દોને ભાઇશ્રીના મુખે સાંભળીએ અને સમજીએ તો ચોક્કસ એવું લાગે કે તેઓ શક્તિપાત કરી રહ્યા છે. આત્મઉદ્ધારક ભાઈશ્રી કહે છે, "દરેક આત્મા શક્તિનો પુંજ છે, અઢળક ઐશ્વર્ય તેનામાં ધરબાયેલું રહ્યું છે. તે અપ્રગટ શક્તિને માત્ર પ્રગટ કરવાની છે. જેવો જિનેશ્વર ભગવાનનો આત્મા છે તેવો જ આપણો આત્મા છે. જિનેશ્વર ભગવાને પોતાના અક્ષય સ્વરૂપને અને તેમાં રહેલા અનંત આનંદને અનુભવી લીધો છે. સાદિ અનંતકાળ સુધી તેઓ સમાધિસ્થભાવે તેમાં સ્થિર નિમગ્ન રહેશે. હવે આવાગમન નથી, જન્મ મરણનું દુઃખ નથી, સાચા અર્થમાં તેઓ સ્વતંત્ર છે, મુક્ત છે."